THAI ยกเลิกเที่ยวบินกรุงเทพฯ-มะนิลา 12-13 ม.ค.63 เหตุปะทุของภูเขาไฟตาอัล
THAI ยกเลิกเที่ยวบินกรุงเทพฯ-มะนิลา 12-13 ม.ค.63 เหตุปะทุของภูเขาไฟตาอัล
THAI ยกเลิกเที่ยวบินกรุงเทพฯ-มะนิลา 12-13 ม.ค.63 เหตุปะทุของภูเขาไฟตาอัล
13 ม.ค. 2563

บริษัท การบินไทย จำกัด (มหาชน) หรือ THAI แจ้งยกเลิกเที่ยวบิน กรุงเทพฯ-มะนิลา ประเทศฟิลิปปินส์ เนื่องจากการปะทุของภูเขาไฟตาอัล บนเกาะลูซอน ที่ตั้งอยู่ทางใต้ ของกรุงมะนิลา ส่งผลให้เกิดเขม่าควันและเถ้าภูเขาไฟ ฟุ้งกระจายเป็นจำนวนมากปกคลุมน่านฟ้าและพื้นดิน จนเป็นเหตุให้ท่าอากาศยานนานาชาติมะนิลา ต้องประกาศ ปิดสนามบินชั่วคราว และให้ทุกสายการบินงดทำการบินผ่านและขึ้นลง ตั้งแต่วันที่ 12 มกราคม 2563 เวลา 19.00 น. (เวลาท้องถิ่นซึ่งเร็วกว่าประเทศไทย 1 ชั่วโมง)
จากเหตุการณ์ดังกล่าวส่งผลกระทบต่อเที่ยวบินของการบินไทย ซึ่งบริษัท ได้พิจารณาโดยคำนึงถึงความปลอดภัย ในการปฏิบัติการบิน จึงมีความจำเป็นต้องประกาศยกเลิกเที่ยวบินดังนี้
ทั้งนี้ บริษัทจะติดตามและประเมินสถานการณ์อย่างใกล้ชิด หากท่าอากาศยานนานาชาติมะนิลาเปิดทำการและบริษัท ได้รับอนุญาตให้ทำการบินได้ บริษัทจะทำการบินในเส้นทาง ไป-กลับ กรุงเทพฯ-มะนิลาตามปกติต่อไป และขอความกรุณาผู้โดยสารที่จะเดินทางในเที่ยวบินดังกล่าว ให้ติดตามข่าวสารอย่างใกล้ชิดและตรวจสอบ ตารางการบินได้ที่เว็บไซต์ thaiairways.com หรือ THAI Contact Center โทร. 0-2356-1111 ตลอด 24 ชั่วโมง
อนึ่ง ผู้โดยสารที่ถือบัตรโดยสารการบินไทยในเส้นทาง ไป-กลับ กรุงเทพฯ-มะนิลา ที่ระบุวันเดินทางระหว่างวันที่ 12-27 มกราคม 2563 บริษัทจะอำนวยความสะดวก โดยยกเว้นค่าธรรมเนียม ในการเปลี่ยนแปลงด้านบัตรโดยสาร ซึ่งสามารถเปลี่ยนแปลง การเดินทางได้ภายในวันที่ 27 มกราคม 2563 และเป็นไปภายใต้เงื่อนไขที่กำหนด โดยติดต่อได้ที่สำนักงานขายการบินไทย หรือ THAI Contact Center โทร. 0-2356-1111 หรือตัวแทนจำหน่ายบัตรโดยสารของการบินไทย
 